Document ID: 31989R0776

KOMISSION ASETUS (ETY) N:o 776/89,
annettu 28 päivänä maaliskuuta 1989,
asetuksen (ETY) N:o 1767/82 muuttamisesta, siltä osin kuin se koskee tiettyjen Romaniasta lähtöisin olevien juustojen tuontia
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 14 artiklan 7 kohdan,
sekä katsoo, että
Romania ilmoitti 3 päivänä helmikuuta 1989 päivätyllä kirjeellä komissiolle, että komission asetuksen (ETY) N:o 1767/82(3), sellaisena kuin se on viimeksi muutettuna asetuksella (ETY) N:o 4147/88(4), 1 artiklassa säädetyn IMA 1 -todistuksen myöntävän viranomaisen nimi ei ole enää Officiul de Control al Marfurilor, vaan Organisatia de control al marfurilor "Romcontrol"; sen vuoksi on tarpeen muuttaa nimi sellaisena kuin se on yllä mainitun asetuksen liitteessä IV; tätä asetusta olisi sovellettava asianosaisten pyynnöstä 1 päivästä syyskuuta 1988, josta päivästä alkaen tulliselvitystoiminnassa on ilmennyt mainitun nimen muutoksesta aiheutuneita ongelmia, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1767/82 liitteessä IV Romanian myöntävän viranomaisen nimi nimellä "Organisatia de control al marfurilor 'Romcontrol` ".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan, asianosaisten pyynnöstä, 1 päivästä syyskuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä maaliskuuta 1989.

Labels: 3
17
18